kardosdrur/scandi-wiki huggingface dataset:
Serafina Pekkala

Serafina Pekkala er en fiktiv hekse-dronning i Philip Pullmans trilogi om Det gyldne kompas. Hun regerer over nogle hekseklaner i Lake Enara-distriktet, som er det fiktivt navn som Pullman har fundet på, som dog henviser til Enaresøen i det nordlige Finland. Serafina er med i alle 3 bøger og hun følger tæt Lyra og hendes følgesvende. Serafinas daimon er Kaisa, en stor grå gås, og den er i stand til flyve langt væk fra Serafina, en evne som er normal for hekse og deres daimoner (selvom Serafinas daimon er af hankøn, er navnet Kaisa et finsk kvindenavn). Hun hjælper Lyra på hendes rejse for at forstå "Støv". 

Hun havde engang en søn med jypsianeren Farder Coram, der reddede hendes liv, da hun engang for længe siden blev angrebet af en stor rød fugl, som muligvis er en anden heks'. Det er almindeligt at hekse forelsker sig i mænd. Der er mænd der tjener indenfor heksesamfundet og som nogle gange bliver antaget som ægtemænd eller elskere. Hekse siges at være i stand til at lokke mænd med deres skønhed, intelligens og mod, men på grund af hekse har "en lang levetid, virker det næsten som om manden dør med det samme". Det giver selvfølgelig knuste hjerter hos heksene. Hvis en heks føder en pige, bliver pigen selv en heks, selvom manden skulle være "almindelig". Hvis det skulle blive en dreng, dræber heksen nogle gange barnet. 

Ifølge Serafina lever hekse flere hundrede år og Serafina hævder at være over tre hundrede år gammel. Hun fortæller også, at den ældste heks i hendes klan er over tusind år gammel. Hekse kan ikke eje noget og på den måde ikke bytte eller købe sig til beskyttelse eller troskab. De har ingen forestillinger om ære, så fornærmelser betyder intet for dem. Ekstreme temperaturer synes ikke at skade hekse. Selvom de har den kolde beskyttelse der beskytter dem fra at opleve andre ting, som normale mennesker kan, såsom "den lyse tindren af stjernerne eller Auroraens musik". Hekse flyver på koste af sky-fyr og sidestille det af flyve ved siden af at leve: som Serafina siger: "En heks ville hellere holde op med at trække vejret end at holde op med flyve. At flyve er at være helt os selv". De mener at når de dør, vil Yambe-Akka, de dødes gudinde, komme og hente dem. 

Pullman hævder, at Serafinas navn kommer fra en finsk telefonbog , men i en tale han holdt i Dundee, Skotland, sagde han, at han har navnet fra en liste over politikere, der bor i København. 

I Det Gyldne Kompas, den første filmastiseret del af bogen, bliver Serafina spillet af Eva Green.

Referencer 

Personer i Det Gyldne Kompas (serie)
Bethany Joy Lenz

Bethany Joy Lenz (født 2. april 1981 i Hollywood, Florida) er en amerikansk sangerinde, musiker og skuespillerinde, der bl.a. har medvirket i tv-serien One Tree Hill, hvor hun spiller Haley James Scott.

Lenz var i nogle år gift med med Michael Galleotti, og i den periode var hun kendt som Bethany Joy Galleotti.

Filmografi 
 Good Sam (2022) - sæson 1 afsnit 8
 Bring It on Again (2004) – Marni Potts
 One Tree Hill (2003-2012) – Haley James Scott
 The Legacy (2002) – Jess
 Charmed (2001) - Lady Julia (4X06)
 Mary and Rhonda (2000) – Rose Cronin
 The Guiding Light (1998-2000) – Michelle Bauer Santos Santos #4
 Thinner (1996 – Linda Halleck

Teater 
 Rollen som Scout i teateropsætning af Harper Lees roman Dræb ikke en sangfugl (1997)

Eksterne henvisninger 

 
 

Skuespillere fra USA
Tv-skuespillere fra USA
Musikere fra USA
Sangere fra USA
Niels Rønsholdt

Niels Rønsholdt (født 1978) er komponist og lydkunstner.

Niels Rønsholdt er uddannet dels ved private studier hos Lasse Laursen og hos Helmut Oehring i Berlin og dels på Det Jyske Musikkonservatorium hos Karl Aage Rasmussen, Bent Sørensen, Hans Gefors, Per Nørgård, Ivar Frounberg og Olav Anton Thommesen.
I 2005 var Rønsholdt kurator på SPOR festival.

Han har modtaget bestillinger fra bl.a. Akademie der Künste (D), Sound Around Biennale, Edition Wilhelm Hansen, Transit (B) og Den Jyske Opera (DK).

Hans kompositioner har været hovedindslag på festivaler, så som Happy Days 05 (N), Musikhøst 07 (DK), Transit 08 (B) og SPOR festival 09 (DK).

Niels Rønsholdts musik har været opført af Kammerensemble Neue Musik Berlin (D), Ensemble Intégrales (D), NING (N), BIT20 (N), Figura (DK), Reflexion K (D), Champ d’Action (B) og andre.

I perioden 2007-2009 var Niels Rønsholdt huskomponist hos Det Jyske Ensemble. Et samarbejde som vil resultere i performance-operaen Archeopteryx X i 2010.

Niels Rønsholdt har modtaget legater fra Statens Kunstfond, Akademie der Künste, m.fl.

Eksterne henvisninger 
 www.nielsroensholdt.dk

Komponister fra Danmark
Athlon

Athlon er en x86-arkitektur mikroprocessor fra AMD. Athlon blev sendt på markedet 23. juni 1999.

Athlon Classic
Athlon CPU'en var en form for milesten, AMD havde valgt at gå helt nye veje. For det første valgte AMD at bruge EV6 som man kender fra Digitals Alpha systemer. Det betød at AMD gik egne vegne for det var første gang de lavede en mikroprocessor som ikke "bare" var en klon af Intels CPU'er.

Athlon er produceret på 0.22 og 0.18 micron teknologien, Athlon har 128 KB L1 cache som er delt, der er altså 64 KB til instruktioner og 64 KB til data. Athlon kører med 512 KB L2 cache, og har også 3DNow. Desuden har Athlon også 3 Parallelle Floating Point enheder som altså kan fødes med data på samme tid (Pentium III har også 3 Floating Point enheder, men de sidder på samme linje og kan altså ikke få data på samme tid). Alt dette betyder altså at man ikke har de samme problemer med dårlige kommatals beregninger som man havde med K6 og K6-2 i forhold til Intel CPU'er. Der er 22 Millioner transistorer i en Athlon CPU, og den skal sidde i AMD's eget Slot A (ikke at forveksle med Intels slot1).

Athlon Thunderbird
Athlon "Thunderbird" er baseret på den samme kerne som den originale Athlon, men i stedet for 512 KB Off-Die L2 cache har den 256 KB On-Die L2 cache, dette skulle give en væsentlig højere ydelse.

Athlon XP
Athlon XP er baseret på ”Palomino” kernen, en kerne der retter op på mange af forgængerens svagheder. Blandt de vigtigste forbedringer er en reduktion i strømforbruget på 20 %, og da strømforbruget jo hænger sammen med den varme der produceres, producerer Athlon XP også 20 % mindre varme end forgængeren. Denne reduktion vil dog hurtigt blive slugt, efterhånden som clockfrekvensen bliver forhøjet, og når/hvis Athlon XP når en clockfrekvens på 1733 MHz, vil varmeproduktion og strømforbrug være over en Athlon 1400 MHz.

Athlon 64
Athlon 64 kan betegnes som en Athlon XP med turbo i form af understøttelse af 64-bit instruktioner, integreret hukommelses-controller, en megabyte L2-cache og understøttelse af SSE2-instruktioner.

Fra AMD's side bliver der selvfølgelig gjort meget ud af, at Athlon 64 er den første 64-bit processor til Windows-kompatible pc'er. Selvom operativsystemet ikke er baseret på 64 bit-teknologien, vil brugerne opleve, at en 64 bit-processor er hurtigere end de traditionelle 32 bit-processorer.

Eksterne henvisninger 

X86 mikroprocessorer
AMD
Litauens fodboldforbund

Lietuvos Futbolo Federacija (LFF) er Litauens nationale fodboldforbund og dermed det øverste ledelsesorgan for fodbold i landet. Det administrerer de litauiske ligaer og fodboldlandsholdet og har hovedsæde i Vilnius.

LFF blev grundlagt i 1922 og blev medlem af FIFA i 1923, men under den sovjetiske besættelse af landet, blev det opløst. Forbundet blev dog genoprettet i 1992 og fik samme år medlemskab i UEFA.

Ekstern henvisning 
 LFF.lt

Nationale fodboldforbund
Forbund
Kobe Bryant

Kobe Bean Bryant (født 23. august 1978, død 26. januar 2020) var en amerikansk basketballspiller. 

Bryant tilbragte ti år af sin barndom i Italien, hvor hans far, Joe "Jellybean" Bryant, spillede professionelt basketball. Kobe Bryants kaldenavn var "Black mamba".

Bryant har spillet hele sin karriere for Los Angeles Lakers. Han har oplevet meget dramatik, bl.a. en seksuel overgrebsanklage, men anklagen frafaldt efter cirka et år med retssager, da kvinden ikke ønskede at vidne. Kobe havde konflikter med Shaquille O'Neal, da han var i truppen. På trods af mange års tro tjeneste af Shaq, valgte Los Angeles Lakers dog at beholde Kobe Bryant og byttede Shaq til Miami Heat. Den 22. januar 2006 scorede Kobe Bryant 81 point i en enkelt kamp mod Toronto Raptors, næstmest gennem tiderne efter Wilt Chamberlain scorede 100 point i en kamp i 1963. Lakers vandt kampen 122-104. Bryant blev i 2008 kåret til MVP foran Chris Paul og Kevin Garnett. 
Kobe Bryant har været med til at vinde olympisk guld i basketball i hhv. 2008 og 2012.

Hans død 
Den 26. januar 2020 blev han dræbt i forbindelse med en helikopterulykke i Californien,   hvor hans privathelikopter med ni personer om bord deriblandt hans 13 år gamle  datter, styrtede ned.

32.000-klubben 

Den 16. november 2014 var Kobe Bryant den fjerde basketballspiller, der kom ind i gruppen af spillere, der har scoret 32.000 point i karrieren. De andre medlemmer af gruppen er: Michael Jordan, Kareem Abdul-Jabbar, LeBron James og Karl Malone. Han scorede målet i kampen mod Hawks, som Lakers vandt 114-109. Kobe Bryant nåede at passere Michael Jordan og er dermed den fjerde mest scorende spiller i NBA nogensinde (januar 2020).

Referencer

Eksterne henvisninger 

 Officiel side
 

Personer fra Philadelphia
Basketballspillere fra USA
Basketballspillere fra Los Angeles Lakers
Basketballspillere ved sommer-OL 2008
Basketballspillere ved sommer-OL 2012
Olympiske mestre fra USA
Medaljevindere ved sommer-OL 2008
Medaljevindere ved sommer-OL 2012
Jonas Björkman

Jonas Lars Björkman (født 23. marts 1972 i Alvesta, Sverige) er en tidligere svensk tennisspiller, der blev professionel i 1993 og stoppede sin karriere i 2008. Han vandt gennem sin karriere 6 single- og 54 doubletitler, og hans højeste placering på ATP's verdensrangliste var en 4. plads, som han opnåede i november 1997.

Grand Slam 
Björkman nåede i singlerækkerne to gange frem til semifinaler i Grand Slam-turneringer. Første gang var ved US Open i 1997, hvor han tabte til englænderen Greg Rusedski. Hele ni år senere, i 2006, var det ved Wimbledon, at Björkman var blandt de fire bedste. Her var han dog chanceløs mod turneringens senere vinder, Roger Federer fra Schweiz.

Eksterne henvisninger 

 Jonas Björkmans hjemmeside

Tennisspillere fra Sverige
Luxembourgs fodboldforbund

Fédération Luxembourgeoise de Football (FLF) er Luxembourgs nationale fodboldforbund og dermed det øverste ledelsesorgan for fodbold i landet. Det administrerer Nationaldivisionen og fodboldlandsholdet og har hovedsæde i Mondercange.

Forbundet blev grundlagt i 1908. Det blev medlem af FIFA i 1910 og medlem af UEFA i 1954.

Ekstern henvisning 
 FLF.lu

Nationale fodboldforbund
Forbund
Teoman

Teoman (født 20. november 1967 i Giresun, Tyrkiet), hvis fulde navn er Fazli Teoman Yakupoğlu, er en tyrkisk rockmusiker og sangskriver.

Han er enebarn, og hans advokatfar døde, da han kun var 2,5 år.
Hans musikstil er akustisk rock og soft rock. Han har også medvirket i film.
Han får sin inspiration fra området Beyoğlu, der ligger i Istanbul.

Filmografi 
 Mumya Firarda, (2002) 
 Banka, (2002) 
 Balans ve Manevra, (2004) 
 Romantik, (2007)

Diskografi

Albums 
 Teoman (1996) 
 O (1998) 
 Onyedi (1999) 
 Gönülçelen (2001) 
 Teoman (2003) 
 En güzel Hikayem (2004) 
 Best of Teoman (2004) 
 Renkli Rüyalar Oteli (2006) 
 Söz Müzik Teoman (2008) 
 Insanlık Halleri (2009)

Remix og singler 
 Remixler (2001) 
 İstanbul`da Sonbahar Remixler (2002) 
 Remixler (2002) 
 Duş Remixler (2005)

Soundtracks 
 Balans ve Manevra (2006) 
 Romantik (2007)

Sangere fra Tyrkiet
Stefan Edberg

Stefan Bengt Edberg (født 19. januar 1966 i Västervik, Sverige) er en forhenværende svensk tennisspiller, der var professionel fra 1983 til 1996. Han vandt gennem sin karriere 42 single- og 18 doubletitler. Hans højeste placering på ATP's verdensrangliste er en 1. plads, som han opnåede i august 1990 og sammenlagt besad i 72 uger. Han var ti år i træk rangeret blandt verdens ti bedste, heraf ni år i top 5. Edberg startede i januar 2014 med at træne Roger Federer. Dette samarbejde sluttede i december 2015.

Resultater

Grand Slam 
Edberg vandt i løbet af sin karriere seks Grand Slam-titler i singlerækkerne, samt tre i double, og de fordeler sig således: 

 Australian Open
 Single: 1985 og 1987
 Double: 1987 og 1996

 Wimbledon
 Single: 1988 og 1990

 US Open
 Single: 1991 og 1992
 Double 1987

Davis Cup 
Edberg vandt turneringen med det svenske landshold i 1984, 1985, 1987 og 1994.

OL 
Edberg deltog i tre olympiske lege.

Ved sommer-OL 1984 i Los Angeles var tennis med som demonstrationssport, hvor deltagerne skulle være under 21 år. Som 18-årig deltog Edberg og vandt turneringen, men fik ikke medalje.

Fire år senere var tennis officiel sportsgren, og Edberg deltog i single og herredouble og vandt bronze i begge rækker. I single vandt han over Horst Skoff fra Østrig, Agustin Moreno fra Mexico, Jakob Hlasek fra Schweiz og Paolo Canè fra Italien, inden han i semifinalen tabte i fem sæt til den senere mester, Miloslav Mečíř fra Tjekkoslovakiet. Dermed måtte forhåndsfavoritten Edberg nøjes med bronzemedaljen. I double spillede han sammen med Anders Järryd, og de vandt først over et vesttysk par, derefter over et zimbabwisk og et australsk par, inden de i semifinalen tabte til spanierne Emilio Sánchez Vicario og Sergio Casal i fire sæt, og bronzemedaljen var sikret.

Edberg deltog også i OL 1992 i Barcelona, men dette blev en stor skuffelse. Edberg var andenseedet i single, men tabte sin førsterundekamp i tre sæt til Andrej Tjerkasov fra SNG (det tidligere Sovjetunionen). Sammen med Järryd tabte han førsterundekampen mod amerikanerne Jim Courier og Pete Sampras i fem sæt.

Referencer

Eksterne henvisninger 

Tennisspillere fra Sverige
Tennistrænere
Vindere af Wimbledon
Deltagere for Sverige ved sommer-OL 1984
Deltagere for Sverige ved sommer-OL 1988
Deltagere for Sverige ved sommer-OL 1992
Olympiske bronzemedaljevindere fra Sverige
FLF

FLF har flere betydninger:
 Fédération Luxembourgoise de Football – Luxembourgs nationale fodboldforbund.
 Fængselslærerforeningen – forening for lærere, der underviser i Kriminalforsorgens institutioner.
Thomas Enqvist

Thomas Enqvist (født 13. marts 1974 i Stockholm, Sverige) er en tidligere svensk tennisspiller, der var professionel mellem 1991 og 2005. Han vandt igennem sin karriere vundet 19 single- og 1 doubletitel, og hans højeste placering på ATP's verdensrangliste er en 4. plads, som han opnåede i november 1999.

Grand Slam 
Enqvists bedste Grand Slam-resultat i singlerækkerne kom ved Australian Open i 1999, hvor han nåede helt frem til finalen. Her blev han dog besejret af russeren Jevgenij Kafelnikov.

Eksterne henvisninger 

Tennisspillere fra Sverige
Personer fra Stockholm
Magnus Gustafsson

Magnus Nils Gustafsson (født 3. januar 1967 i Lund, Sverige) er en tidligere svensk tennisspiller, der var professionel fra 1985 til 2001. Han vandt igennem sin karriere 14 singletitler, og hans højeste placering på ATP's verdensrangliste var en 10. plads, som han opnåede i 1991.

Grand Slam 
Gustafssons bedste Grand Slam-resultat i singlerækkerne kom ved Australian Open, hvor han i 1994 nåede kvartfinalerne. Her blev han besejret i 4 sæt af turneringens senere vinder, amerikaneren Pete Sampras.

Eksterne henvisninger 

Tennisspillere fra Sverige
Joachim Johansson

Joachim Johansson (født 1. juli 1982 i Lund, Sverige) er en tidligere svensk tennisspiller, der var professionel fra 2000 til 2008. Han vandt igennem sin karriere vundet 3 single- og 1 doubletitel, og hans højeste placering på ATP's verdensrangliste var en 9. plads, som han opnåede i februar 2005.

Grand Slam 
Johanssons bedste Grand Slam-resultat i singlerækkerne kom ved US Open i 2004. Her nåede han overraskende helt frem til semifinalerne, efter i kvartfinalen at have besejret den regerende mester, amerikaneren Andy Roddick. I semifinalen tabte han dog til Lleyton Hewitt fra Australien.

Eksterne henvisninger 

Tennisspillere fra Sverige
Magnus Norman

Magnus Norman (født 30. maj 1976 i Filipstad, Sverige) er en tidligere svensk tennisspiller, der var professionel mellem 1995 og 2003. Han nåede igennem sin karriere at vinde i alt 12 singletitler, og hans højeste placering på ATP's verdensrangliste er en 2. plads, som han opnåede i juni 2000.

Grand Slam 
Normans bedste Grand Slam-resultat i singlerækkerne kom ved French Open, hvor han nåede finalen i år 2000. Her blev han dog besejret i 4 sæt af brasilianeren Gustavo Kuerten.

Eksterne henvisninger 

Tennisspillere fra Sverige
Nordmakedoniens fodboldforbund

Makedoniens fodboldforbund (makedonsk: Фудбалска Федерација на Македонија) er det øverste ledelsesorgan for fodbold i Makedonien. Det administrerer Prva Liga, Makedoniens Cup og fodboldlandsholdet og har hovedsæde i Skopje.

Forbundet blev grundlagt i 1949 og blev både medlem af FIFA og UEFA i 1994.

Præsidenter

Ekstern henvisning 
 FFM.com.mk

Nationale fodboldforbund
Forbund
Thomas Johansson

Thomas Conny Johansson (født 24. marts 1975 i Linköping) er en svensk tennisspiller, der var professionel 1994–2009. Han vandt igennem sin karriere ni single- og en doubletitel, og hans højeste placering på ATP's verdensrangliste var en syvendeplads, som han opnåede i maj 2002, kort efter at han havde vundet sin eneste grand slam-turnering, Australian Open. Johansson vandt sølv i herredouble ved OL i 2008 sammen med Simon Aspelin (de tabte til Federer/Wawrinka). Hans første ATP-titel kom ved Copenhagen Open i 1997. I præmiepenge nåede han en total på $ 7,168,029. Johanssons kampstatistik i single endte på 357-296. Johansson var med til at vinde Davis Cup i 1998 med det svenske landshold. 

Han indstillede karrieren i juni 2009, efter at han havde kæmpet gennem det meste af et år med at komme tilbage efter fodskade.

Grand Slam 
Johanssons bedste Grand Slam-resultat i singlerækkerne er hans overraskende sejr i Australian Open i 2002. Her besejrede han i finalen Marat Safin fra Rusland i fire sæt. Dermed blev han den første svensker siden 1992 til at vinde en Grand Slam-titel. I 2005 nåede Johansson desuden frem til semifinalen i Wimbledon, hvor han dog blev besejret af amerikaneren Andy Roddick. Han er den seneste svenske tennisspiller der har vundet en grand slam-turnering i single. I US Open er hans bedste resultat kvartfinaler i 1998 og 2000. I French Open er anden runde det bedste resultat.

OL 
Thomas Johansson deltog i single ved OL 2000, hvor han i første runde tabte til australske Mark Philippoussis og dermed var ude af turneringen. Ved OL 2008 deltog han igen i single, hvor han i første runde besejrede finske Jarkko Nieminen, men tabte i anden runde til russiske Mikhail Juzjnyj og dermed var ude af turneringen. Han deltog desuden i herredouble sammen med Simon Aspelin, og det useedede svenske par vandt over par fra Australien, Spanien og Polen, hvilket bragte dem i semifinalen. Her vandt de en maratonkamp over det franske par Arnaud Clément og Michaël Llodra med 19-17 i tredje og afgørende sæt, hvilket bragte dem i finalen. Her blev det til et nederlag i fire sæt mod Roger Federer og Stanislas Wawrinka fra Schweiz, og det svenske par vandt dermed sølvmedalje.

Referencer

Eksterne henvisninger 

Tennisspillere fra Sverige
Personer fra Linköping
Deltagere for Sverige ved sommer-OL 2000
Deltagere for Sverige ved sommer-OL 2008
Olympiske sølvmedaljevindere fra Sverige
Maltas fodboldforbund

Malta Football Association (MFA) er Maltas nationale fodboldforbund og dermed det øverste ledelsesorgan for fodbold på øen. Det administrerer de maltesiske fodbolddivisioner og landsholdet og har hovedsæde i Valletta.

Forbundet blev grundlagt i 1900 og blev medlem af FIFA og UEFA i henholdsvis 1959 og 1960.

Ekstern henvisning 
 MFA.com.mt

Nationale fodboldforbund
Forbund
Robin Söderling

Robin Söderling (født 14. august 1984 i Tibro, Sverige) er en svensk forhenværende tennisspiller, der blev professionel i 2001. Han har igennem sin karriere (pr. september 2010) vundet 5 singletitler, og hans højeste placering på ATP's verdensrangliste er en 4. plads (jan. 2011)

Grand Slam 
Söderlings bedste Grand Slam-resultat i singlerækkerne kom ved French Open i 2009. Her nåede han overraskende helt frem til finalen, efter undervejs at have tilføjet verdensranglistens daværende nr. 1 Rafael Nadal sit første French Open nederlag i karrieren. Yderligere slog han også russeren Nikolaj Davydenko. I finalen var Söderling dog chanceløs mod schweiziske Roger Federer, og tabte i tre sæt med 1-6, 6-7, 4-6.

Eksterne henvisninger 

Tennisspillere fra Sverige
Mats Wilander

Mats Wilander (født 22. august 1964 i Växjö, Sverige) er en tidligere svensk tennisspiller, der var professionel mellem 1981 og 1996. Han vandt igennem sin karriere hele 33 single- og 7 doubletitler, og hans højeste placering på ATP's verdensrangliste var en 1. plads, som han opnåede i september 1988, og besad i i alt 20 uger. Hans bedste rangering i double var i oktober 1985, hvor han var nr. 3. 
Han er i dag ansat som tennisekspert på tv-kanalen Eurosport.

Grand Slam 
Wilander vandt igennem sin karierre 7 Grand Slam-titler i singlerækkerne, og de fordeler sig således:

 French Open: 
 1982, 1985 og 1988

 Australian Open: 
 1983, 1984 og 1988

 US Open:
 1988

Han vandt Davis Cup med det svenske landshold i 1984, 1985 og 1987. I 1982 var han deltager i den længste Davis Cup-singlekamp nogensinde. Det var i kvartfinalen mod USA, hvor han tabte i den 5. og afgørende kamp til John McEnroe 9-7 6-2 15-17 3-6 8-6. Kampen varede 6 timer og 32 minutter! I 1986 vandt han Wimbledon i herredouble sammen med Joakim Nyström.

Eksterne henvisninger 

Tennisspillere fra Sverige
Personer fra Växjö
Moldovas fodboldforbund

Federaţia Moldovenească de Fotbal (FMF) er Moldovas nationale fodboldforbund og dermed det øverste ledelsesorgan for fodbold i landet. Det administrerer de moldoviske fodbolddivisioner og landsholdet og har hovedsæde i Chişinău.

Forbundet blev grundlagt i 1990 og blev medlem af FIFA og UEFA i henholdsvis 1994 og 1993.

Ekstern henvisning 
 FMF.md

Nationale fodboldforbund
Fodboldforbund
Victor Hansen

Johan Emil Victor Hansen (født 9. oktober 1837 i København, død 16. maj 1912 sammesteds) var en dansk kontreadmiral og forfatter. Han skabte det første danske idrætsblad, Tidsskrift for Sport i 1884. Han var hovedredaktør på bladet indtil 1892. I 1896 blev han den første formand for Danmarks Idræts-Forbund, en post han kun varetog i et enkelt år.

Han blev løjtnant 1857, var en kort tid havnemester i St. Thomas 1862, premierløjtnant 1868, deltog i træfningerne ved i Rygen og Helgoland 1864, privat dampskibsfører 1868-69, næstkommanderende ved Søofficersskolen 1870-81, kaptajn 1874, kommandør 1886 og tog afsked 1898 som kar. kontreadmiral. Han var overlods i det østlige distrikt 1898-1909.

Han var præsident for Dansk Idræts-Forbund, præsident for selskabet De forenede danske Motorejere 1910, formand for Forbrugsforeningen for Embeds- og Bestillingsmænd, for Den danske afdeling af Foreningen for Oprettelsen af Skandinaviske Sømandshjem i fremmede Havne, for Den danske Turistforenings hovedbestyrelse, formand i bestyrelsen for Det forenede Bugserselskab og for A/S Paladshotellet, medlem af bestyrelserne for Dampskibsselskaberne Kjøbenhavn, Union, Østersøen, Inga, Ocean og Dan, samt for Cosmopolitan Shipping Company. Han var Kommandør af Dannebrog, Dannebrogsmand og modtog Fortjenstmedaljen i guld.

Han var forfatter til en Lærebog i Sømandsskab (1875), en Omarbejdelse af Farvandsbeskrivelser (1875), Under forskellige Himmelstrøg (1885), Illustreret Idrætsbog (1888-92), Vore Søhelte (1897), afsnittene 4, 6 og 7 af værket Fredensborg, redaktør af Dansk Sportstidende og af Tidsskrift for Søvæsen.

Han er begravet på Holmens Kirkegård.

Kilder 
 Kraks Blaa Bog 1910

Eksterne henvisninger 
 

Faglitterære forfattere fra Danmark
Formænd for Danmarks Idræts-Forbund
Admiraler fra Danmark
Kommandører af 1. grad af Dannebrog
Foreningsformænd fra Danmark
Danskere i 1800-tallet
Danskere i 1900-tallet
Personer fra København
Personer i den 2. Slesvigske Krig fra Danmark
Modtagere af Fortjenstmedaljen i guld
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Studenter fra Metropolitanskolen